2007D0065 — HR — 10.12.2009 — 001.002

▼B

ODLUKA KOMISIJE

od 15. prosinca 2006.

o uspostavljanju standardnih sigurnosnih mjera i stupnjeva pripravnosti Komisije i o izmjeni njezinog Poslovnika u pogledu operativnih postupaka za upravljanje kriznim situacijama

(2007/65/EZ)

Članak 1.

1. Sustavom za krize upravlja skupina za upravljanje u skladu sa stavkom 2. Pomažu joj operativni tim i tim za praćenje koje uspostavlja direktor Uprave za sigurnost Komisije.

2. Skupina za upravljanje sastaje se pod predsjedanjem zamjenika glavnog tajnika. Čine je član kabineta predsjednika i član Komisije koji je odgovoran za sigurnosna pitanja, direktor Uprave Komisije za sigurnost, glavni direktori Pravne službe, Glavne uprave za osoblje i upravu, Glavne uprave za proračun, Glavne uprave za komunikaciju, Glavne uprave za pravosuđe, slobodu i sigurnost, Glavne uprave za vanjske poslove, Glavne uprave za informatiku i druge osobe koje zamjenik glavnog tajnika smatra odgovarajućim s obzirom na okolnosti.

3. Ako krizna situacija nastane izvan Europske unije, na sastanke skupine za upravljanje poziva se i član kabineta povjerenika zaduženog za vanjske odnose.

4. Skupina za upravljanje odgovorna je za savjetovanje Komisije i posebno člana Komisije zaduženog za sigurnosna pitanja o odgovarajućim mjerama koje treba poduzeti kako bi se zaštitilo osoblje i imovina Komisije, te osigurala operativna učinkovitost u slučaju krizne situacije.

5. Predsjednik skupine za upravljanje o razvoju događaja izvješćuje predsjednika Komisije, člana Komisije zaduženog za sigurnosna pitanja i sve članove Komisije koji su uključeni u kriznu situaciju.

6. Kako bi Uprava za sigurnost mogla neometano nastaviti sa svojim zaduženjima, uspostavlja se 24-satna služba pripravnosti, sedam dana u tjednu, uz stalnu prisutnost najmanje dvoje dužnosnika.

Članak 2.

1. Unutar Europske unije, član Komisije zadužen za sigurnosna pitanja u bilo kojem trenutku može direktoru Uprave za sigurnost Komisije izdati naputak o pokretanju sustava za upravljanje krizama.

2. Ako krizna situacija nastane izvan Europske unije, odluku o pokretanju sustava za upravljanje krizama zajednički donose članovi Komisije zaduženi za vanjske odnose i sigurnosna pitanja.

Članak 3.

1. Kako bi se omogućilo dovoljno brzo usvajanje odluka u svrhu osiguravanja zaštite osoblja Komisije (uključujući zaštitu zdravlja na radnom mjestu), podataka, objekata i druge imovine od moguće prijetnje, te kako bi se osigurala njezina operativna sposobnost u okolnostima u kojima žurnost onemogućuje korištenje uobičajenih postupaka usvajanja odluka, primjenjuju se stavci 2. i 3.

2. Ako krizna situacija nastane unutar Europske unije, član Komisije zadužen za sigurnosna pitanja može donijeti odluke koje smatra potrebnima kako bi se od navedene prijetnje zaštitili osoblje i imovina Komisije.

Direktor Uprave za sigurnost Komisije može u iznimno žurnim slučajevima donijeti odluke slične onima iz prvog podstavka, djelujući kada je to moguće uz savjetovanje skupine za upravljanje. Član Komisije zadužen za sigurnosna pitanja odmah se izvješćuje o svakom korištenju navedenih ovlasti u svrhu preispitivanja i prema potrebi odobrenja, izmjena ili opozivanja. Predsjednika skupine za upravljanje obavješćuje se istodobno kad i člana Komisije zaduženog za sigurnosna pitanja.

3. Ako krizna situacija nastane izvan Europske unije, u iznimno žurnim slučajevima šef misije Komisije ili delegacije Zajednice može donijeti odluke slične onima iz stavka 2. prvog podstavka. O korištenju navedenih ovlasti izvješćuje se člana Komisije zaduženog za vanjske odnose, koji o istom što je prije moguće izvještava člana Komisije zaduženog za sigurnosna pitanja. Navedeni članovi zajedno preispituju odluke, te ih prema potrebi potvrđuju, mijenjaju ili stavljaju izvan snage. Predsjednika skupine za upravljanje o navedenom se obavješćuje istodobno kada i člana Komisije zaduženog za sigurnosna pitanja.

4. Sve odluke donesene u skladu s ovim člankom podnose se na preispitivanje na sljedećem sastanku Kolegija i prema potrebi na potvrđivanje, izmjenu ili stavljanje izvan snage.

Članak 4.

1. U slučaju iznimnih i nepredvidivih događaja koji Komisiji onemogućuju usvajanje odluka putem Kolegija, pisanim ili usmenim postupkom, kao što je određeno u članku 4. njezinog Poslovnika, predsjednik Komisije može u ime Komisije i na njegovu odgovornost usvojiti sve mjere koje se u smislu određenih kriznih okolnosti smatraju žurnim i potrebnim za očuvanje javnih interesa Zajednice, ispunjavanje pravnih obveza Zajednice ili sprečavanje nanošenja štete koju je moguće izbjeći institucijama ili tijelima Zajednice, državama članicama ili građanima i poduzećima Unije.

2. Predsjednik djeluje koliko je moguće uz savjetovanje službi s legitimnim interesom i članovima Komisije koji nisu spriječeni u izvršavanju svojih dužnosti.

3. Sve odluke donesene u skladu s ovim člankom podnose se na preispitivanje Kolegiju i prema potrebi na potvrđivanje, izmjenu ili stavljanje izvan snage, kada se ponovno uspostave uvjeti za rad Kolegija.

Članak 5.

Odredbe iz Poslovnika Komisije koje se odnose na prenošenje ovlasti i pravila o njihovoj provedbi primjenjuju se mutatis mutandis i na tu odluku.

Članak 6.

Uspostavlja se sustav koji se sastoji od standardnih sigurnosnih mjera i tri stupnja pripravnosti. Sustav i odgovarajuće sigurnosne mjere određeni su u Prilogu. On se primjenjuje na sve prostore Komisije.

Članak 7.

Brišu se odredbe Komisije o operativnim postupcima koji se odnose na upravljanje krizama priložene Poslovniku Odlukom 2003/246/EZ, Euratom.

Članak 8.

Ova Odluka ne dovodi u pitanje odredbe Komisije kojima se uspostavlja sustav općeg uzbunjivanja ARGUS priložene Poslovniku Odlukom Komisije 2006/25/EZ, Euratom ( 4 ).

Članak 9.

Ova Odluka stupa na snagu na dan donošenja.

Objavljuje se u Službenom listu Europske unije.

PRILOG

STANDARDNE SIGURNOSNE MJERE I STUPNJEVI PRIPRAVNOSTI

Odjeljak 1.

Na prostore Komisije primjenjuje se sigurnosni sustav koji se sastoji od standardnih sigurnosnih mjera i tri stupnja pripravnosti koji odgovaraju postojećoj prijetnji. Standardne sigurnosne mjere i stupnjevi pripravnosti od prvog do trećeg stupnja ovisno o rastu stupnjeva prijetnje kao što su detaljno opisani u Dodatku I. označeni su oznakama boja „BIJELO”, „ŽUTO”, „NARANČASTO” i „CRVENO”.

Odjeljak 2.

Standardne sigurnosne mjere označene bojom „BIJELO” navedene u dodacima 2.A i 2.B primjenjuju se kada nije uočena posebna sigurnosna prijetnja.

Standardne sigurnosne mjere navedene u Dodatku 2.A ovom Prilogu primjenjuju se u prostorima Europske komisije koji se nalaze u državama članicama Europske unije.

Standardne sigurnosne mjere navedene u Dodatku 2.B ovom Prilogu primjenjuju se u prostorima Europske komisije koji se nalaze u trećim zemljama.

Odjeljak 3.

Odjeljak 4.

Dodatak 1.

STUPNJEVI SIGURNOSNE PRIPRAVNOSTI UNUTAR KOMISIJE

Uvod

Stupanj sigurnosne pripravnosti je skup sigurnosnih mjera čija je namjena osiguravanje određenog stupnja zaštite osoblja Komisije, podataka, objekata i druge imovine od mogućih prijetnji, kao i osiguravanje njezine operativne sposobnosti. Navedene sigurnosne mjere primjenjuju se i ukidaju na opći ili selektivni način, ovisno o povećavanju ili smanjivanju stupnja prijetnje.

Stupanj pripravnosti zahtijeva usvajanje detaljnih mjera koje Uprava za sigurnost ili šef Delegacije pogođene određenom krizom trebaju primijeniti u skladu s prirodom prijetnje. Skupine mjera određene su u posebnoj odluci.

Standardne sigurnosne mjere „BIJELO”

Standardne sigurnosne mjere s oznakom „BIJELO” koriste se kada nije uočena značajna sigurnosna prijetnja. Te standardne sigurnosne mjere primjenjuju se svakodnevno. Ukazuju na uobičajenu sigurnosnu situaciju i pružaju minimalnu prihvatljivu razinu sigurnosti. Također su temelj za sigurnosne mjere koje se primjenjuju u prostorima Komisije.

Stupanj pripravnosti „ŽUTO”

Stupanj pripravnosti „ŽUTO” primjenjuje se kada dolazi do pojave prijetnje ili izvanrednih događaja koji ugrožavaju integritet osoblja, podataka, objekata i druge imovine, i koji bi mogli imati moguće negativne posljedice za Europsku komisiju ili njezino funkcioniranje.

Stupanj pripravnosti „NARANČASTO”

Stupanj pripravnosti „NARANČASTO” primjenjuje se kada dolazi do pojave prijetnje ili izvanrednih događaja koji ugrožavaju integritet osoblja, podataka, objekata i druge imovine Europske komisije ili njezino funkcioniranje, iako nije utvrđen određeni objekt, cilj ili vrijeme napada.

Stupanj pripravnosti „CRVENO”

Stupanj pripravnosti „CRVENO” primjenjuje se kada Europska komisija ili njezino funkcioniranje postanu ciljem prijetnji ili izvanrednih događaja koji ugrožavaju integritet osoblja, podataka, objekata i druge imovine. Prijetnje su jasne i određene i mogu se dogoditi u bilo kojem trenutku.

Dodatak 2.A

STANDARDNE SIGURNOSNE MJERE PRIMJENLJIVE U PROSTORIMA EUROPSKE KOMISIJE U DRŽAVAMA ČLANICAMA EUROPSKE UNIJE

Uvod

Standardne sigurnosne mjere uspostavljaju se općenito, a kod njihove primjene im se prilažu detaljne upute za službe koje će biti odgovorne za njihovu primjenu. Sastavljanje tih detaljnih uputa i nadzor njihove primjene provodi Uprava za sigurnost Komisije.

1. Uvjeti primjene

Ove standardne sigurnosne mjere općenito su primjenljive. Pružaju razinu sigurnosti koja je primjerena situaciji u kojoj ne postoji povišena razina prijetnje. Takva situacija određuje se oznakom boje „BIJELO”. One čine temelj sigurnosnih mjera koje se primjenjuju na prostore Komisije.

2. Komunikacija izvan Komisije

3. Komunikacija unutar Komisije

Uprava za sigurnost Komisije obavješćuje novo osoblje, uključujući i privremeno osoblje, nacionalne stručnjake i vanjske suradnike o standardnim sigurnosnim mjerama primjenljivima u prostorima Komisije. Podizanje svijesti naglašava odgovornost pojedinca dužnosnika Komisije u sljedećim područjima: pristup objektima Komisije, posjetitelji, pravila za organiziranje sastanaka, korištenje sustava pošte, korištenje elektroničke pošte, sigurnosni aspekti telefonske komunikacije te rukovanje klasificiranim informacijama EU-a i njihovo korištenje.

4. Fizička zaštita/kontrola pristupa

4.1. Načela kontrole pristupa

4.2. Valjane propusnice

▼M1

(b) Access cards shall be issued to all other personnel requiring access to the Commission buildings to fulfil contractual obligations with the Commission services. Cards for personnel with a contract limited in time shall not extend beyond this time-limit unless authorised by the Commission’s Security Directorate.

Access cards shall also be issued to all contractors’ staff who need access to Commission buildings to fulfil their contractual obligations. The access cards issued to contractors’ staff will be valid until the end of the contract with the Commission, provided that the person in question is in possession of an identity document that is valid until the end of the contract. If the identity document is not valid until the end of the contract, the access card will be valid until the date of expiry of the identity document.

Where a Member of the European Parliament wishes to enter a Commission building, he may do so on presentation of his access card issued by the European Parliament to the security guard on duty, without the need to undergo the additional security checks required of external visitors.